— Адыходзячы год быў для мяне вельмі напружаны і складаны, але ў той жа час плённы і паспяховы. Чаму? З аднаго боку, мне давялося шмат рыхтавацца да ўсіх этапаў конкурсу “Настаўнік года — 2017” і маё жыццё сёлета было падзелена на пэўныя перыяды: горад і поспех на ім, падрыхтоўка да вобласці і перамога, яркі запамінальны паўфінал і фінал. Гэта вымагала і душэўных, і фізічных сіл. З іншага боку, перамогі ў прафесійнай дзейнасці былі патрэбныя і важныя, таму што я заслужыла павагу і давер педагагічнай грамадскасці, бацькоў, вучняў, бачыла падтрымку і калег, і сяброў, і адміністрацыі горада.